Sankt-Peterburgda qidiruvda bo`lgan o`zbek ayoli qo`lga olindi

Sankt-Peterburgda 1 million rublni o`g`irlagani uchun qidiruvda bo`lgan 55 yoshli O`zbekiston fuqarosi qo`lga olindi.
Ayol yirik miqdordagi firibgarlikda ayblanmoqda.
 Bu haqda "78.ru" axborot sayti xabar berdi.
Aniqlanishicha, u 2018 yil avgust oyida uyda bo`lgan vaqtida dugonasiga uyni rasmiylashtirib berishni va`da qilib, undan 13,5 ming dollar (900 ming rubl) pulini olgan, biroq va`dasini bajarmay, pullarni o`zlashtirib, sarflab yuborgan. 
Ayol huquq-tartibot idoralari xodimlari tomonidan hibsga olingan. Qidiruv tashabbuskoriga esa shu vaqtning o`zida dugonasining qo`lga olingani haqida ma`lum qilingan.